[{"text_idx": "#000000", "text": "Creu dau lwybr straeon awyr agored newydd sbon, a gyflwynir fel rhan o raglen Dinas sy'n Dda i Blant Caerdydd, yn agor i'r cyhoedd o ddydd Sadwrn 29Mai."}, {"text_idx": "#000001", "text": "Creodd y stori\u0308wr o Gaerdydd, Tamar Williams, a disgyblion Blwyddyn 6 o Ysgol Gynradd AGC y Santes Fair y Wyryf stori \"Flotsam a Jetsam\" sydd ym Mae Caerdydd ac sy'n adrodd hanes draig fo\u0302r fach hudolus sy'n cael ei dal yn y Bae ac sy'n methu a\u0302 chyrraedd adref."}, {"text_idx": "#000002", "text": "Fferm y Fforest fydd yn cynnal \"Y Leiaf a'r Ddewraf\", stori am lygoden fechan sy'n cychwyn ar daith i achub y goedwig drwy ddod o hyd i enw 'hen goeden' sydd wedi mynd yn angof. Cofiwch ddod a\u0302 deunyddiau papur a lluniadu - mae'r llwybr hwn yn rhyngweithiol."}, {"text_idx": "#000003", "text": "Y llwybrau pwrpasol yw'r diweddaraf mewn cyfres o bedwar. Mae pob un yn darlunio hanesion mythau a chwedlau Cymreig a'r nod yw cynyddu cyfleoedd chwarae awyr agored drwy annog plant a theuluoedd i gael hwyl y tu allan wrth ymgysylltu a\u0302'r amgylchedd o'u cwmpas."}, {"text_idx": "#000004", "text": "Yn ogystal a\u0302 mynd a\u0302 phlant ar daith drwy'r stori gan ddefnyddio codau QR, byddant hefyd yn cael eu hannog i wneud rhwbio rhisgl, adeiladu gyda ffyn a darganfod lleoedd cudd yn y parciau."}, {"text_idx": "#000008", "text": "Bydd y pedwerydd llwybr yn cael ei lansio yn ddiweddarach yn y gwanwyn a bydd hwn ym Mharc Cefn Onn."}, {"text_idx": "#000009", "text": "Mae gweledigaeth Caerdydd sy'n Dda i Blant, yn rhoi hawliau a lleisiau plant a phobl ifanc wrth wraidd polisi\u0308au, strategaethau a gwasanaethau'r ddinas ac mae hwn yn un o nifer o brosiectau a gaiff eu cyflawni drwy Grant Cyfleoedd Chwarae Cymru Gyfan, sy'n cefnogi ac yn cynyddu cyfleoedd chwarae, yn unol ag Asesiad Digonolrwydd Cyfleoedd Chwarae Caerdydd."}, {"text_idx": "#000010", "text": "Ychwanegodd y Cynghorydd Merry, \"Bydd plant a phobl ifanc yng Nghaerdydd yn rhan annatod o ddull y ddinas o adfer ac adnewyddu wedi effaith y pandemig ac rydym wedi llunio ein cynllun adfer yn ddiweddar, sydd wedi'i ddatblygu gyda phlant a phobl ifanc yn ganolog iddo."}, {"text_idx": "#000013", "text": "O ganlyniad, mae UNICEF DU wedi argymell bod Caerdydd yn gwneud cais am gael cydnabyddiaeth fel Dinas sy'n Dda i Blant yn hwyrach eleni."}]